Mora: “Seguirem reclamant que no supriman cap unitat de la E.I. El Molí fins que tinguem una confirmació oficial per escrit”
26/05/2016

# Mora: “Seguirem reclamant que no supriman cap unitat de la E.I. El Molí fins que tinguem una confirmació oficial per escrit”

[![El regidor Mora signant la petició de chance.org “No al tancament d'un aula pública d'1 a 2 anys” en la qual es demana que no se suprimixa cap unitat d'aquesta escola infantil](/images/noticias/2016/05/mora-changeorg.jpg)](/images/noticias/2016/05/mora-changeorg.jpg)

26.05.2016

El regidor d'Educació, José Manuel Mora també demana a Conselleria la creació d'una unitat més d'1 a 2 anys

El regidor d'Educació, Joventut i Esports, José Manuel Mora ha afirmat hui que l'Ajuntament de Paterna continuarà reclamant a la conselleria d'Educació que no suprimixa cap unitat de l'Escola Infantil pública El Molí i consolide una unitat més d'1 a 2 anys fins que tinga una confirmació oficial i per escrit d'aquesta administració, “circumstància que, fins ara, no s'ha donat”.

Mora s'ha manifestat en aquests termes després de l'aprovació, en el ple d'ahir, de la moció presentada pel propi grup socialista en la qual es reivindicava no només que no se suprima cap unitat d'aquesta guarderia pública sinó que a més es cree de manera permanent una unitat més d'1 a 2 anys per no haver d'estar demanant la seua habilitació cada any ja que - tal com ha recordat Mora – “l'Escola Infantil El Molí és un centre molt demandat entre les famílies paterneres”.

El regidor d'Educació ha afirmat que la realitat actual és que la unitat d'1 a 2 anys de la E.I. El Molí que s'habilitava cada curs durant aquests últim anys no està ni habilitada ni creada per al proper curs 2016-2017.

“Malgrat les al•legacions presentades pel Consell Escolar Municipal de Paterna, la referida unitat no apareix en el arreglament escolar definitiu de conselleria”, ha assegurat Mora per defensar la postura reivindicativa del consistori.

En aquest sentit, ha insistit que “aquest consistori encara té un document oficial de la conselleria que confirme que la referida unitat d'1 a 2 anys va a ser habilitada i/o creada el proper curs, malgrat haver-ho sol•licitat. Tan sols tenim constància telefònica de la intenció de conselleria d'habilitar-la”.